laion/Wikipedia-Exotic huggingface dataset:
הפחתת סיכון מוחלטת

באפידמיולוגיה, הפחתת הסיכון המוחלטת, הבדל הסיכון או ההשפעה המוחלטת היא ההבדל (הפרש חשבוני) בסיכון של תוצאה, של טיפול אחד ביחס לטיפול אחר. זהו ההופכי של המספר הדרוש לטיפול. באופן כללי, הפחתת סיכון מוחלטת היא ההבדל בין קצב האירועים הלא-רצויים (EER) בקבוצת טיפול אחת בהשוואה לקבוצת הביקורת (CER). ההבדל מחושב בדרך כלל לגבי שני טיפולים א' ו־ב', כשבדרך כלל א' הוא תרופה-פעילה וב' הוא תרופת-פלצבו. לדוגמה, א' יכול להיות 5-שנות טיפול בתרופה, ו־ב' הוא 5-שנות "טיפול" בפלצבו. תוצא המחקר צריך להיות מוגדר, למשל הישרדות או קצב התגובה. לדוגמה: תמותה-מכל-סיבה או הופעת סרטן ריאות בתקופה של 5-שנים. כאשר ניתנות ההסתברויות pא' ו pב' של תוצא המחקר תחת טיפולים א' ו־ב', בהתאמה, נחשב את הפחתת הסיכון המוחלטת כהפרש (pא' - pב'). ההופכי של הפחתת סיכון מוחלטת, שהוא ה'מספר הדרוש לטיפול' (NNT), הוא מדד חשוב בכלכלת תרופות. אם תוצא קליני הוא הרסני מספיק (למשל מוות, נכות), גם תרופות עם הפחתת סיכון מוחלטת נמוכה עשויות עדיין להיבחר כנכונות במצבים המתאימים. אך אם התוצא הקליני הוא בעל חשיבות מעטה, ביטוחי הבריאות יכולים לסרב לממן תרופות עם הפחתת סיכון מוחלטת קטנה. נניח קיומה של תרופה אשר מפחיתה את הסיכון היחסי של סרטן המעי הגס ב-50% על פני חמש שנים. כאשר גם ללא התרופה, סרטן המעי הגס באוכלוסייה שנבדקה הוא נדיר למדי, נניח 1 ל-3000 לחמש שנים. שיעור סרטן המעי הגס במשך חמש שנים עם הטיפול בתרופה הוא לכן 1/6000. הפחתת הסיכון המוחלטת היא לכן (1/3000-1/6000) כלומר 1/6000. כלומר, על ידי טיפול ב-6,000 אנשים עם התרופה, ניתן לצפות להפחתת מספר מקרי סרטן המעי הגס מ-2 ל-1. ('המספר הדרוש לטיפול' NNT = 6000). חוקרים, כמו בן גולדקר, סוברים כי נכון יותר להציג תוצאות כמספר טבעי בהקשר של הסיכון הבסיסי ("מפחית מ-2 מקרים של סרטן המעי הגס ל-1, אם תטפל ב-6,000 אנשים במשך חמש שנים"). מספרים טבעיים, המשמשים בשיטת המספר הדרוש לטיפול מובנים בקלות על ידי משתמשים שאינם מומחים. מדידות מוחלטות, כגון 'הפחתת סיכון מוחלטת', עדיפות על מדידות יחסיות, כי מדידות יחסיות נוטים להביא להערכה מוגזמת של יעילות הטיפול. "An overview of measurements in epidemiology" (PDF). נבדק ב-2010-02-01. “מילון GET-IT Glossary, באתר getitglossary.org (באנגלית) Laupacis, A; Sackett, DL; Roberts, RS (1988). "An assessment of clinically useful measures of the consequences of treatment". The New England Journal of Medicine. 318 (26): 1728–33. doi:10.1056/NEJM198806303182605. PMID 3374545. Goldacre, Ben., Bad science, London: Fourth Estate, 2008 Stegenga, Jacob, Measuring effectiveness, Studies in History and Philosophy of Science Part C: Studies in History and Philosophy of Biological and Biomedical Sciences 54
עונת 2013/2014 בסרייה א'

עונת 2013/2014 בסרייה א' הייתה העונה ה-112 של התחרות אורגנה על ידי Lega Serie A. המשחקים החלו ב-24 באוגוסט 2013 והסתיימו ב-18 במאי 2014. בליגה השתתפו 20 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שלוש נקודות ונקודה עבור תוצאת תיקו. ססואולו, הלאס ורונה וליבורנו היו הקבוצות שעלו מהליגה השנייה. יובנטוס זכתה באליפות הליגה בפעם השלישית ברציפות ובפעם ה-30 בתולדות המועדון. בסיום העונה, ב-22 בדצמבר 2014 נערך משחק של הסופר קאפ האיטלקי בו יובנטוס הפסידה 6:5 בבעיטות עונשין לנאפולי שזכתה בגביע. בסיום העונה לסרייה ב' ירדו קטניה, בולוניה וליבורנו. במקום הקבוצות שירדו, לסרייה א' העפילו פלרמו, אמפולי וצ'זנה. כתוצאה מבעיות תקציביות פארמה לא קיבלה מאופ"א אישור להשתתף התחרויות אירופיות צ'ירו אימובילה, שחקנה של טורינו כבש 22 שערים וזכה בתואר מלך השערים. התאחדות הכדורגל האיטלקית העניקה פרס לכדורגלן השנה לאנדראה פירלו, יובנטוס. זאת בפעם השלישית ברציפות. בנוסף לכך, נבחרה קבוצת השנה: ערך מורחב – הרכב העונה בליגה האיטלקית מדיה וקבצים בנושא עונת 2013/2014 בסרייה א' בוויקישיתוף נתונים מאתר rsssf נתונים מפורטים מאתר bdfutbol
עונת 2014/2015 בסרייה א'

עונת 2014/2015 בסרייה א' הייתה העונה ה-113 של התחרות אורגנה על ידי Lega Serie A. המשחקים החלו ב-30 באוגוסט 2014 והסתיימו ב-2 במאי 2015. בליגה השתתפו 20 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שלוש נקודות ונקודה עבור תוצאת תיקו. פלרמו, אמפולי וצ'זנה היו הקבוצות שעלו מהליגה השנייה. יובנטוס זכתה באליפות הליגה בפעם הרביעית ברציפות ובפעם ה-31 בתולדות המועדון. בסיום העונה, ב-8 באוגוסט 2015 נערך משחק של הסופר קאפ האיטלקי בו יובנטוס ניצחה 0:2 את נאפולי וזכתה בגביע. בסיום העונה לסרייה ב' ירדו קליארי, צ'זנה ופארמה. במקום הקבוצות שירדו, לסרייה א' העפילו קארפי, פרוזינונה ובולוניה. כתוצאה מבעיות תקציביות גנואה לא קיבלה אישור מאופ"א להשתתף בתחרויות אירופיות תוך הורדת 6 נקודות עקב אי-תשלום לשחקנים מאורו איקרדי, שחקנה של אינטר ולוקה טונישחקנה של הלאס ורונה כבשו 22 שערים וזכו בתואר מלך השערים. התאחדות הכדורגל האיטלקית העניקה פרס לכדורגלן השנה לקרלוס טבס (ארגנטינה ארגנטינה) שחקן של יובנטוס. בנוסף לכך, נבחרה קבוצת השנה: ערך מורחב – הרכב העונה בליגה האיטלקית מדיה וקבצים בנושא עונת 2014/2015 בסרייה א' בוויקישיתוף נתונים מאתר rsssf נתונים מפורטים מאתר bdfutbol
עונת 2015/2016 בסרייה א'

עונת 2015/2016 בסרייה א' הייתה העונה ה-114 של התחרות אורגנה על ידי Lega Serie A. המשחקים החלו ב-22 באוגוסט 2015 והסתיימו ב-15 במאי 2016. בליגה השתתפו 20 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שלוש נקודות ונקודה עבור תוצאת תיקו. בעונה זו החל שימוש בטכנולוגיית קו השער. קארפי, פרוזינונה ובולוניה היו הקבוצות שעלו מהליגה השנייה. יובנטוס זכתה באליפות הליגה בפעם החמישית ברציפות ובפעם ה-32 בתולדות המועדון. בסיום העונה, ב-23 בדצמבר 2016 נערך משחק של הסופר קאפ האיטלקי בו יובנטוס הפסידה 3:4 בבעיטות עונשין למילאן שזכתה בגביע. בסיום העונה לסרייה ב' ירדו קארפי, פרוזינונה והלאס ורונה. במקום הקבוצות שירדו, לסרייה א' העפילו קליארי, קרוטונה (כדורגל) ופסקארה. גונסאלו היגוואין (ארגנטינה ארגנטינה) שחקנה של נאפולי כבש 36 שערים וזכה בתואר מלך השערים. גונסאלו היגוואין שבר שיא של גונאר נורדאהל (35 שערים ב-1949/1950) והשווה לשיא של ג'ינו רוזטי (36 שערים ב-1928/1929 כאשר בליגה היו 32 קבוצות) התאחדות הכדורגל האיטלקית העניקה פרס לכדורגלן השנה ללאונרדו בונוצ'י שחקנה של יובנטוס. בנוסף לכך, נבחרה קבוצת השנה: ערך מורחב – הרכב העונה בליגה האיטלקית מדיה וקבצים בנושא עונת 2015/2016 בסרייה א' בוויקישיתוף נתונים מאתר rsssf נתונים מפורטים מאתר bdfutbol Italian Serie A Scoring Stats 2015-16, ESPN (באנגלית)
יחסי דנמרק–פורטוגל

יחסי דנמרק-פורטוגל הם היחסים הדיפלומטיים שבין ממלכת דנמרק לבין הרפובליקה הפורטוגלית. דנמרק מיוצגת בפורטוגל באמצעות שגרירות שהיא מחזיקה בליסבון, בירתה. פורטוגל מיוצגת בדנמרק באמצעות שגרירות שהיא מחזיקה בקופנהגן, בירתה. שתי המדינות חברות בנאט"ו ובאיחוד האירופי. בשנת 1984, ביקרה מרגרטה השנייה, מלכת דנמרק בפורטוגל בביקור רשמי. ב-2008, הגיע הייצוא הדני לפורטוגל לשווי 2.5 מיליארד קרונות דניות, הייצוא הפורטגלי באותה השנה עמד על 2.3 מיליארד קרונות דניות. בשנים 1701 עד 1714, נלחמו דנמרק ופורטוגל אחת נגד השנייה במלחמת הירושה הספרדית. במלחמות הנפוליאוניות, דנמרק הצטרפה לצרפת במלחמתה כנגד בריטניה, אוסטריה, ספרד ופורטוגל ושתי המדינות נלחמו שוב אחת כנגד השנייה. ב-14 בדצמבר 1896, נחתם חוזה בין דנמרק ופורטוגל שעסק בכינון היחסים הדיפלומטיים בין שתי המדינות. Norman Berdichevsky. "Sibling Rivalry and the Discovery of America; Was Portuguese-Danish Cooperation Involved?" (PDF). PortVitoria. p. 7. ISSN 2044-8236. אורכב מ-המקור (PDF) ב-2012-04-25. נבדק ב-20 בנובמבר 2011. {{cite web}}: (עזרה) Government of Denmark. "Danish embassy in Lisbon, Portugal". Ministry of Foreign Affairs (Denmark). אורכב מ-המקור ב-2011-03-17. נבדק ב-21 בפברואר 2011. {{cite web}}: (עזרה) Government of Portugal. "Portuguese embassy in Copenhagen, Denmark". Ministry of Foreign Affairs (Portugal). נבדק ב-21 בפברואר 2011. {{cite web}}: (עזרה) "Kongehuset debuterer i Mexico". Jyllandsposten (בדנית). 4 בפברואר 2008. נבדק ב-21 בפברואר 2011. {{cite news}}: (עזרה) "Landefakta Portugal". Ministry of Foreign Affairs of Denmark (בדנית). אורכב מ-המקור ב-20 בפברואר 2008. נבדק ב-22 בדצמבר 2011. {{cite web}}: (עזרה) "The War of Spanish Succession 1701-1714". World History at KMLA. נבדק ב-20 בנובמבר 2011. {{cite web}}: (עזרה) Government of Denmark and Government of Portugal (14 בדצמבר 1896). "Declaration supplementing provisionally the Declaration of December 14th, 1896, regarding Commercialand Maritime Relations between the two Countries" (PDF). United Nations Treaty Series. United Nations. אורכב מ-המקור (PDF) ב-2011-07-28. נבדק ב-21 בפברואר 2011. {{cite web}}: (עזרה)
צוערים לשלטון המקומי

צוערים לשלטון המקומי הוא מיזם של עמותת שותפויות אדמונד דה רושטילד, עמותת ידידי עתידים ומשרד הפנים, שמטרתו בניית מנהיגות לשלטון המקומי שתחולל שינוי ברשויות החלשות בישראל. מטרה זו אמורה להיות מושגת באמצעות משיכת צעירים מצטיינים, בעדיפות מהפריפריה, בעלי כושר מנהיגות, למסלול הכשרה של שנתיים, ולאחר מכן השמה ברשויות המקומיות המדורגות 1 עד 5 במדד הכלכלי חברתי. התוכנית אושרה בהחלטת ממשלה. בין יוזמי התוכנית נמצא איציק דבש. התוכנית פרוסה בחמישה מוקדים ברחבי הארץ. המוקד הראשון שנפתח היה באוניברסיטת בן-גוריון, בו לומדים תואר ראשון במדיניות ציבורית וחוג נוסף לבחירת המשתתפים. המוקד השני נמצא באוניברסיטת חיפה שבו לומדים המשתתפים תואר שני במדיניות ציבורית למשך שנתיים. המוקד השלישי נמצא בטכניון בו לומדים המשתתפים תואר שני בתכנון ערים ואזורים, המוקד הרביעי נמצא במכללה האקדמית תל־חי והמוקד החמישי נמצא באורנים - המכללה האקדמית לחינוך בה לומדים הצוערים לחינוך בלתי פורמלי תואר ראשון בחינוך חברתי קהילתי בחוג למדעי החברה וחטיבה במדיניות ציבורית, כולל תעודת הוראה ותעודת עובד נוער. במקביל להכשרה האקדמית מקבלים המשתתפים הכשרה חוץ אקדמית שמתקיימת פעם בשבוע, ובמסגרתה שומעים הרצאות, עוברים סדנאות ומשתתפים בסמינרים שמועברים על ידי מומחי שלטון מקומי וציבורי. יום נוסף בשבוע מוקדש להתמחות במשרדי ממשלה ורשויות מקומיות. מטרת התוכנית היא להוציא את המשתתפים עם ידע רב והכרות רבה בעולם השלטון המקומי בישראל. התוכנית מסבסדת באופן מלא את התארים שלומדים המשתתפים, בנוסף מספקת מלגת קיום חודשית ומספקת מחשב נייד לכל משתתף. תהליך הקבלה לתוכנית הוא ארוך ומאתגר, וכולל בשלב הראשון משימת בית, בשלב השני מרכז הערכה עם דינמיקה קבוצתית, ובשלב השלישי ריאיון עם מנהלי התוכנית. בכל שלב נופלים כחצי מהמועמדים. כל שנה מתקבלים לכל מוקד בארץ כ-25 משתתפים מתוך 650 מתמודדים. התוכנית מחויבת על ידי משרד הפנים לגייס כל שנה לפחות 25% משתתפים מהציבור הערבי. הפרויקט מנוהל על ידי עמותת שותפויות רוטשילד ועמותת "ידידי עתידים". תנאי קבלה קבילות אקדמית לתואר ראשון או שני רלוונטי, בהתאם למוסד הלימוד בכל תוכנית מילוי טופס הרשמה מקוון מבחן ממוחשב מרכז הערכה ראיון אישי עם סיום ההכשרה של הצוערים, הם מקיימים ראיונות ברשויות מקומיות ברחבי הארץ אשר נמצאות במצב כלכלי-חברתי בין 1 ל-7. הצוערים יכולים לבחור באיזו רשות לבצע את ההשמה, והם מחויבים לעבוד 4 שנים ברשויות המקומיות. בשנת 2017 היו 170 צוערים בוגרי התוכנית ברשויות המקומיות ברחבי הארץ. המחזור הראשון סיים את תוכנית ההכשרה ונכנס להשמה ברשויות המקומיות בשנת 2014. בין הבוגרים של התוכנית נמצאים דביר שץ - מנהל אגף אסטרטגיה בעיריית דימונה, ליז אביסדריס - עוזרת ראש עיריית באר שבע רוביק דנילוביץ לשעבר, תמר מורלי-חיומי - מנהלת המחלקה האסטרטגית בבאר שבע לשעבר ושירן תעסה-פיינשטיין - בעבר מתכננת אסטרטגית בעיריית רהט, וכיום מנהלת תוכנית התחבורה של מטרופולין באר שבע וממלאת מקום ראש מועצה אזורית תמר. תוכנית עתידים תוכנית צוערים לשירות המדינה נציבות שירות המדינה אתר האינטרנט הרשמי של צוערים לשלטון המקומי צוערים לשלטון המקומי, ברשת החברתית פייסבוק סרטון המסביר על התוכנית, סרטון באתר יוטיוב סעיף 5 בהחלטת ממשלה 1653 מתאריך 10.7.2016 נכון למועד מיונים עבור התוכנית תשע"ט 2018 עתידים | תוכנית הצוערים לשלטון מקומי, באתר עתידים | תוכנית הצוערים לשלטון מקומי [http://www.beer-sheva.muni.il/Lists/List9/DispForm.aspx?ID=27 עיריית באר שבע - יחידות העירייה - לשכת ראש העיר], באתר www.beer-sheva.muni.il עתידים | תוכנית הצוערים לשלטון מקומי, באתר עתידים | תוכנית הצוערים לשלטון מקומי
פדרציית הבייסבול הרוסית

פדרציית הבייסבול הרוסית (Федерация бейсбола России) — היא הגוף המנהל את תחרויות הספורט בתחום הבייסבול ברוסיה, לרבות אליפות רוסיה בבייסבול. הוקמה בשנת 2002. חברה בקונפדרציה העולמית לבייסבול וסופטבול (WBSC) ובקונפדרציית הבייסבול האירופית (CEB). ההופעה הראשונה של משחק הבייסבול ברוסיה מיוחס לתחילת המאה העשרים העשרים ונודע בשם משחק "ההקפה הרוסית". ב-1919, במספר ערים ברוסיה הסובייטית נערכו משחקי ראווה, אך התחום לא פותח מעבר לכך. בתחילת 1930, מהגרים מצפון אמריקה הביאו את הבייסבול לברית המועצות. במוסקבה, לנינגרד, ניז'ני נובגורוד ובערים אחרות הוקמו קבוצות בייסבול ובשורותיהן שחקנים רוסים ואמריקאים. ב-1932, המועצה לספורט ותרבות הגוף אימצה החלטה על פיתוח תחום הבייסבול ובשנת 1936 פורסם ספר חוקי בייסבול, אך בחודש יולי באותה שנה המשחק נאסר וכל המעורבים בפיתוח הספורט (שנחשב לתחום ספורט אמריקאי) נעצרו על ידי המשטר. במחצית השנייה של שנות ה-80 של המאה ה-20, הבייסבול זכה לתחייה מחודשת בברית המועצות. ב-13 באוגוסט 1987 הוקמה הפדרציה הסובייטית לבייסבול, סופטבול והקפה רוסית (Федерации бейсбола, софтбола и русской лапты СССР) ובאותה שנה הייתה לחברה בפדרציה הבינלאומית לבייסבול (IBAF). ב-1989 נערכה אליפות ברית המועצות בהשתתפות 24 קבוצות. לאלופת ברית המועצות הוכתרה סק"א-29 מהעיר בלאשיחה.  בשנת 1992 הוקמה הפדרציה הרוסית לבייסבול, סופטבול והקפה רוסית. לאחר מכן התקיימה אליפות רוסיה הראשונה, אשר כונתה האליפות הפתוחה, בה השתתפו קבוצות לא רוסיות מרפובליקות ברית המועצות לשעבר. באמצע שנות ה-90 תחום ההקפה רוסית הופרד מהפדרציה ונתמך על ידי המפלגה החקלאית של רוסיה. באפריל 2002, הפדרציה לבייסבול וסופטבול פוצלה. בחודש ספטמבר נערך הכנס המייסד הפדרציה הרוסית לבייסבול וסופטבול הפדרציה של רוסיה. לנשיא הפדרציה נבחר יורי קופילוב, שעמד בראש, הפדרציה עד שנת 2009, ולפני זה מ-1998. בשנים 2009-2016, הפדרציה נוהלה על ידי אלכסנדר רטנר, בספטמבר 2016 לנשיא החדש נבחר אלברט רזפוב. ב-15 באוגוסט 1987, נערך משחק הראווה הראשון בין נבחרת ברית המועצות ליריבתה המנוסה נבחרת ניקרגואה, שהביסה את השחקנים הסובייטים בתוצאה 22:0. ב-26 בספטמבר אותה שנה, ברית המועצות ניצחה לראשונה, לאחר שהביסה בטביליסי בתוצאה 5:4 את נבחרת צ'כוסלובקיה. בחודשים יולי-אוגוסט 1990 נערך טורניר משחקי בייסבול של משחקי הרצון הטוב בסיאטל, אך ברית המועצות הפסידה בכל חמשת המשחקים שלה. בסוף אוגוסט 1990 באיטליה, נבחרת ברית המועצות יצאה למשחק רשמי ראשון באצטדיון אירופי והייתה לאחת מהצלחות הטורניר של אליפות אירופה והייתה בין הנבחרות האירופיות החזקות ביותר.  בשנת 1992 הוקמה נבחרת רוסיה. ב-1993, היא השתתפה באליפות אירופה בשוודיה, אבל סיימה במקום השמיני האחרון. בשנים שלאחר מכן, שחקני נבחרת הבייסבול השתתפו באופן קבוע באליפות אירופה. הגוף העליון של פדרציית הבייסבול — הקונפדרציה. צמוד לה פועל הוועד המנהל, שחבריו בוחרים אחת ל-4 שנים את הנשיא, מנכ"ל וחברי הוועד המנהל. במסגרת פעילותה, פדרציית הבייסבול אחראית לניהול טורנירים שנתיים כדוגמת: אליפות רוסיה גביע רוסיה אליפות רוסיה בקרב קבוצות נוער (גיל המשתתפים עד 22 שנים), צעירים (עד גיל 18), צוערים (מתחת לגיל 15), ילדים (מתחת לגיל 12) אתר האינטרנט הרשמי של פדרציית הבייסבול הרוסית פדרציית הבייסבול הרוסית, ברשת החברתית פייסבוק פדרציית הבייסבול הרוסית, ברשת החברתית VK Итоги отчётно-выборной конференции Федерации бейсбола России. Официальные турниры проводятся только среди мужских команд.
עונת 2016/2017 בסרייה א'

עונת 2016/2017 בסרייה א' הייתה העונה ה-115 של התחרות אורגנה על ידי Lega Serie A. המשחקים החלו ב-20 באוגוסט 2016 והסתיימו ב-28 במאי 2017. בליגה השתתפו 20 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שלוש נקודות ונקודה עבור תוצאת תיקו. בעונה זו החל שימוש בווידאו ככלי עזר לשופט. קליארי, קרוטונה ופסקארה היו הקבוצות שעלו מהליגה השנייה. יובנטוס זכתה באליפות הליגה בפעם השישית ברציפות ובפעם ה-33 בתולדות המועדון. בסיום העונה, ב-13 באוגוסט 2017 מתוכנן משחק של הסופר קאפ האיטלקי בן יובנטוס לבין לאציו). בסיום העונה לסרייה ב' ירדו אמפולי, פלרמו ופסקארה. במקום הקבוצות שירדו, לסרייה א' העפילו ספא"ל, הלאס ורונה ובנוונטו. אדין דז'קו, בוסניה והרצגובינה בוסניה והרצגובינה שחקנה של רומא כבש 29 שערים וזכה בתואר מלך השערים. מדיה וקבצים בנושא עונת 2016/2017 בסרייה א' בוויקישיתוף נתונים מאתר rsssf נתונים מפורטים מאתר bdfutbol Italian Serie A Scoring Stats 2016-17, ESPN (באנגלית)
דרום-מזרח אמסטרדם

רובע אמסטרדם דרום מזרח (בהולנדית: Amsterdam Zuidoost) הוא אחד משמונה מחוזות של עיריית אמסטרדם, הולנד. הרובע הוקם בשנת 2010 ומורכב מארבע שכונות מגורים, ביילמרמיר (Bijlmermeer), ונסרפולדר (Venserpolder), חאספרדאם (Gaasperdam) ודרימונד (Driemond). הרובע משתרע על שטח של 22.08 קמ"ר. למרות שהרובע אינו ממוקם בצמוד לרובעי העיר האחרים הוא עדיין נחשב לאחד מרובעי העיר אמסטרדם. השכונה הגדולה ביותר ברובע זה היא שכונת ביילמרמיר (Bijlmermeer). האזור הפך מיועד לבניה בשנות ה-60 ותוכנן על ידי האדריכל השווייצרי לה קורבוזייה (Le Corbusier) והאדריכל הראשי של ביילמרמיר זיגפריד נסוט (Siegfried Nassuth). תוכניתם כללה סלילת כבישים וגשרים עם נתיבים נפרדים למכוניות, אוטובוסים, רוכבי אופניים והולכי רגל. בניית כ-18,000 דירות שמתוכם כ-13,000 במגדלים והפיכת האזור למודרני וחדשני. בשנת 1963 החלה בנייתו של מגדל הוחורד (Hoogoord) הנחשב למגדל הראשון בשכונה ובנייתו הושלמה בשנת 1968. בשנת 1975 הושלמה בניית הדירה האחרונה בפרויקט הדיור במגדלים (כ-13,000 דירות). בשנת 1977 נחנך קו המטרו הראשון באמסטרדם, בעזרתו תושבי הרובע יכלו להגיע אל מרכז העיר. למרות הפרויקט היוקרתי, השכונה החדשה לא הייתה פופולרית כפי שציפו. השכונות ברובע הפכו למקום מגורים בעל איכות חיים נמוכה עם אוכלוסייה זרה ושיעורי אבטלה גבוהים. בתאריך 4 באוקטובר 1992 התרסק מטוס מטען של חברת אל על מסוג בואינג 747-258f, בטיסה מספר 1862, על שני בנייני מגורים (Groeneveen en Kruitberg) בשכונת ביילמר באסון נהרגו 43 אנשים, בהם צוות הטיסה שמנה שלושה אנשי צוות ישראלים ונוסעת ישראלית אחת. אסון ביילמר (Bijlmerramp) הוא התאונה האווירית הקטלנית היחידה של "אל על". בשלהי שנות ה-90 ותחילת שנות ה-2000, הפך האזור שמסביב לתחנת הרכבת לאזור עסקים מתפתח ופופולרי. במסגרת תוכנית לפיתוח עירוני, נבנו מגדלים חדשים, שהחליפו שכונות קטנות ואזורים מיושנים רחובות הורחבו ונפתחו בתי עסק חדשים. אצטדיון אמסטרדם ארנה (Amsterdam ArenA) תחנת הרכבת אמסטרדם ביילמר ארנה (Station Amsterdam Bijlmer ArenA) מרכז הקניות אמסטרדם פורט (Amsterdamse Poort) אצטדיון אמסטרדם ארנה משחק כדורגל באמסטרדם ארנה תצפית אל מגדלי הרובע תחנת הרכבת אמסטרדם ביילמר ארנה מרכז הקניות אמסטרדם פוסט אתר האינטרנט הרשמי של דרום-מזרח אמסטרדם (בהולנדית) האתר הרשמי של רובע אמסטרדם דרום מזרח (באנגלית)
נפתול

נפתול או מֶאַנדֳר (מיוונית: Μαίανδρος) הוא צורת נוף המתאפיינת בפיתול של נחל או נהר. השם מאנדר נגזר מהנהר בויוק מנדרס, שבעבר נקרא "מאנדר" ובמהלכו יש פיתולים רבים, שהוזכרו בגאוגרפיקה של סטראבון (כרך 12) ובכתביהם של מלומדים אחרים. הופעת הנפתולים מתרחשת בדרך כלל בשטחים מישוריים, שאין בהם נטייה חזקה לכיוון מסוים והקרקע פעמים רבות מורכבת מסחף. הנפתולים אינם יציבים, זרם המים מביא סחף, שעלול למלא חלק מהפיתול ומצד שני הזרם עשוי לחפור נתיב חדש בתוך אדמת הסחף. בנפתול זרם המים נדחף לכיוון הגדה הקעורה ומוסיף לחפור בה בעוד שהסחף נוטה להצטבר בגדה השנייה, שם המים פחות עמוקים. מדיה וקבצים בנושא נפתול בוויקישיתוף ערך זה הוא קצרמר בנושא גופי מים. אתם מוזמנים לתרום לוויקיפדיה ולהרחיב אותו.
בקטריוציט

בקטריוציט, הידוע גם כמיצטוציט, הוא אדיפוציט בעל התאמות מיוחדות הנמצא בחלק מקבוצות החרקים כגון זבובי הצה צה, כנימות העלה, ותיקן גרמני. תאים אלו מכילים חיידק אנדוסימביונטי כגון Buchnera, אשר מספקים חומצות אמינו הכרחיות וכימיקלים נוספים לפונדקאי שלהם, שאחרת לא היו יכולים לקבל. בקטריוציטים עשויים להתאסף בצבר דמוי איבר, הקרוי בקטריום. בקטריוציטים מועברים בתורשה מהאם אל הצאצא, כחלק מכלל האנדוסימביונטים המועברים לצאצאיה. במקרים אחדים הבקטריה מועברת דרך הביצים, כמו ב-Buchnera, ואילו במקרים אחרים הם מועברים דרך חומר חלבי שהעוברים המתפתחים ניזונים ממנו, כגון ב-Wigglesworthia. צורת החיים של בקטריוציטים (דוגמת כנימות העלה) יכולה להיות גם אנדוסימביונטים אובליגטורים. Hoff, Mary (2007-04-10). "When Bacteria Lose a Single DNA Base, Aphids Suffer". PLoS Biol. 5 (5): e126. doi:10.1371/journal.pbio.0050126. PMC 1847844. PMID 20076671.
מנואל אלקסלסי ורדי

מנואל אלקסלסי ורדי (נולדה בתל אביב ב-30 בינואר 2007) היא שחקנית ישראלית. פרק זה טעון שכתוב. אנא תרמו לוויקיפדיה ועזרו לשכתב אותו. ייתכן שתמצאו פירוט בדף השיחה. בשנת 2009 הבליחה אלקסלסי בסדרת הטלוויזיה הצרפתית "לחיות מחדש" של חיים בוזגלו בתפקיד תינוקת. בשנת 2013 השתתפה בסרטו של מיקי פולונסקי "אלבינה 12", בסרטה של דקלה אלקסלסי "הרי אני...הרי אתה..." וב"עקידה" של הבמאי אילן רובינפלד - סרטי סטודנטים קצרים שהופקו במסגרת בית הספר מנשר לאמנות. ב-2014 גילמה מנואל את תפקיד מרכזי בסרטו הקצר תום שביים אסף עייני. ב-2015 גילמה את הילדה מיקה, בעונה השנייה של סדרת הדרמה היומית שוברי גלים, בבימוי דקלה אלקסלסי ומרקו כרמל. בסוף שנת 2016 נבחרה מנואל על ידי mako לאחת הישראלים המשפיעים בשנת 2016.‏ ב-2017 שיחקה בסרט הקולנוע "מראות שבורות". לצד שירה האס ויפתח קליין. בשנת 2017 השתתפה בסרט "דרייבר" של הבמאי יהונתן אינדורסקי, בו היא מככבת בתפקיד ראשי. הסרט התמודד בתחרות פרס אופיר 2017. מנואל השתתפה בסרט הקולנוע "אין בתולות בקריות" של הבמאית קרן בן רפאל. הסרט הוקרן בפסטיבל הסרטים בטרייבקה ובפסטיבל הקולנוע בקאן 2018. לצד הופעותיה בקולנוע, מנואל הופיעה גם בטלוויזיה: בתפקיד מרכזי כבתו של אלון אבוטבול בסדרה הרמון בבימוי מרקו כרמל וגדי טאוב, בתפקיד אורח בעונה השנייה של הסדרה מתים לרגע בבימוי יואב ודורון פז, וכדמות חדשה בעונה השנייה של סדרת הנוער "נעלמים" בבימוי יריב הורוביץ וירון ארזי. כמו כן הופיעה בסרט הקצר ״שיר״ של השחקן והבמאי מיכאל אלוני בו היא מגלמת את דמותה של שיר בצעירותה. מנואל מתגוררת בתל אביב. אימה היא הבמאית והשחקנית דקלה אלקסלסי. רונית אלקבץ ושלומי אלקבץ הם קרובי משפחתה (סבתה ואמם אחיות). מנואל אלקסלסי ורדי, ברשת החברתית אינסטגרם מנואל אלקסלסי ורדי, במיזם "אישים" לתיעוד היצירה הישראלית מנואל אלקסלסי ורדי, במסד הנתונים הקולנועיים IMDb (באנגלית) מנואל אלקסלסי ורדי, באתר "אידיבי", מאגר הידע העברי לקולנוע ישראלי ועולמי מנואל אלקסלסי ורדי, באתר ספר הקולנוע הישראלי Manuel Elkaslassy Vardi / מנואל אלקסלסי-ורדי, באתר ADD Agency אינה טוקר, "את הטיפים שרונית אלקבץ נתנה לי בגיל שמונה לא אשכח", באתר ynet, 22 ביוני 2018 דקלה אלקסלסי בפסטיבל סאנדנס, באתר בית הספר מנשר לאמנות אלינור פוקס, סיון מזרחי, ניב שטנדל ומיטל שבח, הישראלים הכי משפיעים בכל גיל, באתר mako, ראש השנה תשע"ז אדי גל, בתולת הים מקרית ים - עכשיו הסרט, באתר mynet,‏ 17 בינואר 2017 דרייבר, באתר האקדמיה הישראלית לקולנוע וטלוויזיה יאיר רוה, 31 סרטים עלילתיים יתחרו על פרס אופיר 2017, כולל שבי גביזון, שמוליק מעוז ורוני קידר, בבלוג הקולנוע "סינמסקופ", 6 ביוני 2017 שיר, סרטו של מיכאל אלוני, באתר רשת
תחנה אחת-עשרה

en:Emily St. John Mandel תחנה אחת-עשרה (באנגלית: Station Eleven) הוא הרומן הרביעי של הסופרת הקנדית אמילי סנט ג'ון מנדל, זוכה פרס ארתור סי קלארק לשנת 2015. יצא לאור בעברית בהוצאת בבל בשנת 2017, בתרגומה של שרון פרמינגר. עלילת המשנה של הספר עוקבת אחרי אנשים שונים בחייו של שחקן הקולנוע והתיאטרון הנערץ ארתור ליאנדר, אשר מת ממגפה קטסטרופלית שמכחידה את מרבית האנושות תוך ימים ספורים. אשתו הראשונה של ליאנדר, מירנדה, כתבה לפני פרוץ המגפה קומיקס מדע בדיוני בשם "תחנה אחת עשרה", שגיבוריו גרים על תחנת חלל מרוחקת ומנסים לחזור לכדור הארץ. קומיקס זה, וחלק מהאנשים שסבבו את ליאנדר, מניעים את העלילה הראשית של הספר, המתרחשת עשרים שנה לאחר פרוץ המגפה, בארצות הברית פוסט אפוקליפטית שהתדרדרה למערב פרוע נטול טכנולוגיה ונטול שלטון מרכזי. בין גיבורי עלילה זו, אנשי "הסימפוניה הנודדת", להקה נודדת של שחקנים ונגנים, אשר נדים במסלול דו-שנתי באזור הימות הגדולות, מופיעים בעיירות השונות, ובכך מחזירים משהו מהתרבות לעיירות קשות היום. אף שלרב מסווגים את הספר כספר מדע בדיוני, מנדל עצמה כתבה שהיא אינה רואה בו מדע בדיוני. הספר הוא רומן פוסט אפוקליפטי אך אין בו מרכיבי מדע, קיים או בדיוני. מיני-סדרה המבוססת על הספר עלתה ב-HBO Max. בסדרה מככבת מקנזי דייוויס בתפקיד קירסטן. אריאנה מלמד, "תחנה אחת־עשרה": הישרדות לא תספיק, באתר הארץ, 6 באפריל 2017 יונתן גרוסמן‏, אחרי סוף העולם: "תחנה אחת-עשרה" הוא רומן אפוקליפטי מיוחד ויפהפה, באתר וואלה, 20 ביוני 2017 https://www.washingtonpost.com/news/arts-and-entertainment/wp/2014/10/15/sorry-emily-st-john-mandel-resistance-is-futile/ Nellie Andreeva, Nellie Andreeva, Mackenzie Davis & Himesh Patel To Star In ‘Station Eleven’ HBO Max Limited Series, Deadline, ‏2019-10-18 (באנגלית אמריקאית)
רובע המערב החדש

רובע אמסטרדם המערב החדש (בהולנדית: Amsterdam Nieuw West) הוא אחד משמונה מחוזות של עיריית אמסטרדם, הולנד. הרובע הוקם בשנת 2010 ומורכב משלשה שכונות מגורים, חויזנואלד סלטרמייר (Geuzenveld-Slotermeer), אוסדורפ (Osdorp), וסלוטרואט (Slotervaart). הרובע משתרע על שטח של 32.38 קמ"ר. חלק מהשכונות ברובע זה נבנו בשנות החמישים כחלק מתוכנית הרחבה עירונית. רובע המערב החדש הוא אזור מגורים פרברי וצפוף. הרובע ממוקם במערב אמסטרדם של שטחה של העיירה סלוטן (Sloten) שנחשבת חלק מרובע זה. שכונות הרובע מוקפות בחגורות דשא ירוקות הנקראות ערי הגן המערבי (Westelijke Tuinsteden) ורובן נבנו בשנות החמישים והשישים. במרכזו של הרובע שוכן אגם סלוטרפלאס (Sloterplas) המוקף בפארק גדול הנקרא סלוטרפארק (Sloterpark). השכונות הוותיקות ביותר ברובע זה הן: סלוטרוארט (Slotervaart), חויזנואלד סלטרמייר (Geuzenveld-Slotermeer), אוברטומסה ולד (Overtoomse Veld) ואוסדורפ (Osdorp) בשנות ה-90 מספר שכונות נוספות: אוסטאובר (Oostoever), ניו סלוטן (Nieuw Sloten) ודה אקר (De Aker). בתחילת שנות ה-2000, כחלק ממסגרת התחדשות עירונית נרחבת, נבנו בתים חדשים, שהחליפו שכונות קטנות ואזורים מיושנים. בשנת 2007, סימנה, שרת השיכון והדיור הגב' אלה בוחאלנר (Ella Vogelaar), את שכונת בוס אן לומר (Boss en Lommer) הנמצאת כעת ברובע מערב אמסטרדם, כשכונה מקופחת והכריזה על תוכנית שיקום שכונות. התוכנית כללה גם את שכונות: סלוטרוארט (Slotervaart), חויזנואלד סלטרמייר (Geuzenveld-Slotermeer) ומרכז אוסדורפ (Osdorp). אגם סלוטרפלאס (Sloterplas) פארק סלוטרפארק (Sloterpark) ערי הגן המערבי העיירה סלוטן בנייני מגורים ברובע בניין בשכונת אוסדורפ מדיה וקבצים בנושא רובע המערב החדש בוויקישיתוף אתר האינטרנט הרשמי של רובע המערב החדש (באנגלית) האתר הרשמי של עיריית אמסטרדם (באנגלית)